જયપુર, 26 ઓગસ્ટ : લોકસભા ચૂંટણી 2014 જેમ જેમ નજીક આવી રહી છે તેમ તેમ રાજકીય પ્રવૃત્તિઓમાં ગરમાવો આવી રહ્યો છે. દેશના મુખ્ય રાજકીય પક્ષો કોંગ્રેસ અને ભારતીય જનતા પાર્ટી (ભાજપ) વચ્ચે રસાકસીનો માહોલ જામી રહ્યો છે. બંને પક્ષો પોતાના શક્તિ પ્રદર્શન માટેની તૈયારીઓ કરી રહ્યા છે. લોકસભા ચૂંટણી 2014ને માટેનું પ્રથમ શક્તિ પ્રદર્શન સપ્ટેમ્બર મહિનામાં જોવા મળે આવી શક્યતા છે. આ શક્તિ પ્રદર્શન ભાજપ અને કોંગ્રેસના દિગ્ગજ નેતાઓ નરેન્દ્ર મોદી અને સોનિયા ગાંધી વચ્ચે યોજાવાનું છે. આ શક્તિ પ્રદર્શન પર સૌની નજર રહેલી છે.